**UNIUNEA NAŢIONALĂ A BAROURILOR DIN ROMÂNIA**

***CONSILIUL UNIUNII***

**HOTĂRÂREA nr. 116**

***29-30 ianuarie 2021***

**privind cuantumul ajutorului lunar pentru creșterea copilului**

*În conformitate cu dispozițiile art. 65 lit. s) din Legea 51/1995 privind organizarea și exercitarea profesiei de avocat, republicată și ale art. 94 alin. (4) din Legea 72/2016 privind sistemul de pensii și alte drepturi de asigurări sociale ale avocaților;*

 *Ținând cont de situația financiară a sistemului Casei de Asigurări a Avocaților (în continuare, C.A.A.) și de propunerea Consiliului de Administrație al C.A.A., astfel cum au fost prezentate în ședința Consiliului Uniunii Naționale a Barourilor din România (în continuare, U.N.B.R.) din 29-30.01.2021 și în Adresa 17.11.2020, comunicată către membrii Consiliului în 10.12.2020;*

*Luând în calcul rata inflației de 2,25%, cifră apreciată ca fiind rata inflației pe anul 2020;*

 *Având în vedere poziția Comisiei Permanente a UNBR, întrunită în sistem videoconferință în 18.12.2020 și în format fizic, în 28.01.2021, precum și dezbaterile din ședința Consiliului U.N.B.R.,*

 *Consiliul U.N.B.R. întrunit în ședința din* ***29-30.01.2021****, adoptă prezenta:*

**HOTĂRÂRE:**

 **Art. 1** **–** Începând cu data de ***01 ianuarie 2021,*** **cuantumul ajutorului lunar pentru creşterea copilului** prevăzut de art.94 alin. (4) din Legea 72/2016 privind sistemul de pensii și alte drepturi de asigurări sociale ale avocaților este de **870 de lei**, pentru fiecare copil.

 **Art. 2 –** Prezenta hotărâre se comunică Consiliului U.N.B.R. și C.A.A. care va lua măsuri pentru publicarea pe website-ul [www.caav.ro](http://www.caav.ro) şi pentru comunicarea la barouri şi la filialele C.A.A., pentru a fi adusă la cunoştinţă avocaţilor cu drept de exercitare a profesiei şi membrilor adunărilor generale ale filialelor C.A.A. care nu au calitatea de avocat în exercițiul profesiei.

 **Art. 3 –** Consiliul de Administraţie C.A.A. și filialele C.A.A. vor lua măsuri pentru ducerea la îndeplinire a prezentei decizii.

**C O N S I L I U L U. N. B. R.**